Оценка на риска от природни бедствия и мерки за намаляване на риска от и/или смекчаване на очакваните негативни въздействия при ТП ДЛС Дунав
1. Обща информация
Държавно ловно стопанство "Дунав" - гр. Русе носи името на най-голямата българска река, която протича през девет европейски държави.
Горите на стопанството се намират в северната част на Русенска област и граничат на север с река Дунав, на изток с Държавни горски стопанства "Силистра" и "Кубрат", на юг - с Държавни горски стопанства "Разград" и "Бяла", и на запад - с Държавно горско стопанство "Бяла".

ДЛС "Дунав" -  гр. Русе обхваща:

- цялата територия на община  Иваново, в която се намират землищата на следните населени места: с. Иваново; с. Кошов;  с. Красен; с. Мечка; с. Нисово; с. Божичен; с. Пиргово; с. Сваленик; с. Табачка; с. Тръстеник; с. Церовец; с. Червен;  с. Щръклево;                     

и части от териториите на други три общини:  

- Русе, в която се намират землищата на следните населени места: с. Басарбово; с. Бъзън; с. Долно Абланово; гр. Мартен; с. Николово; с. Ново село; с. Просена; гр. Русе; с. Сандрово; с. Семерджиево; с. Хотанца; с. Червена вода; с. Ястребово;       

- Ветово, в която се намират землищата на следните населени места: гр. Ветово; с. Писанец; с. Смирненски.

- Сливо поле, в която се намират землищата на следните населени места: с. Бабово;  с. Бръшлен; с. Голямо враново; с. Кошарна; с. Малко Враново; с. Ряхово; гр. Сливо поле; с. Стамболово; с. Черешово;  с. Юделник        

- Борово, в която се намира землището на с. Батин, от което само остров Батин е в териториалния обхват на ДЛС “Дунав” .        

Или общо - 43 землища.  
Районът на стопанството е обхванат от сравнително гъста шосейна мрежа, която свързва всички населени места, като в посока североизток - югозапад преминава главния път от гр. Русе за гр. София, главен път № Е-85 и от гр. Русе за гр. Силистра, главен път № 21. На югоизток от гр. Русе е и главен път № Е 70 гр. Русе - гр. Варна.

През територията на стопанството преминават и железопътните линии София - Русе - Букурещ и Русе - Варна. Тези ж.п. линии имат ж.п. гари в селата Тръстеник, Иваново, Божичен и гр. Русе първата, и гр. Русе, гр. Ветово и селата Червена вода и Ястребец -втората.

Всички селища в района на Държавно ловно стопанство "Дунав" са свързани помежду си и със седалището му посредством асфалтирани шосета. От тези пътни връзки, особено важни за дейността на стопанството са трите главни пътя, по които става извоза на основната част от продукцията. През горските масиви са прокарани мрежа от горски пътища, със различна стабилност на настилката, в сравнително добро състояние. Някои от тях, поради характера на почвите, се ползват само в сухо време.

 Основната пътна мрежа, заедно със съществуващите чакълирани и други горски пътища, осигуряват нормални условия за осигуряване изпълнението на лесосечния фонд и провеждането на залесителни и други горскостопански мероприятия на територията на стопанството.

Седалището на стопанството е гр. Русе.

Държавно ловно стопанство "Дунав" - гр. Русе административно се числи към Регионална дирекция по горите гр. Русе.

Държавно ловно стопанство "Дунав" - гр. Русе е разположено в източната част на Дунавската равнина. Горите и горските площи обхващат платовидните била и склоновете на най-северните разклонения на Поповско-Разградските и Самуиловските височини. Те са много разпръснати и образуват малки комплекси, разделени от обширни земеделски територии. Територията на стопанството има неправилна форма с дължина от североизток на югозапад около 62 км и широчина от югоизток на северозапад - около 36 км. Отделно от тази територия, на запад е 
Релефът на Държавно ловно стопанство "Дунав" - гр. Русе е хълмисто-равнинен. Днешният му облик дава обширната льосова повърхнина, която е леко наклонена към река Дунав. Релефните форми в района на стопанството могат да се групират в следните типове:

- Платовидна част

Съставена е от обширни билни равнини, които на север се спускат до р. Дунав, а на запад опират до веждата на реките Русенски Лом, Малки Лом, Бели Лом и Черни Лом, и завършват със стръмни склонове, които придават каньоновиден характер на релефа. Бреговите земи край р. Дунав, на запад от гр. Русе, също са стръмни и вследствие наличието на подпочвени води са създадени условия за много срутвания и плъзгания на земните пластове. Платовидната льосова равнина на юг от р. Дунав е разчленена от широки суходолия с коритообразни форми (кулаци). Формираните склонови земи и понижения в тези суходолия са с различен наклон, изложение и степен на овлажняване. Голяма част от горите на стопанството са разположени върху тези релефни форми. По бреговете на река Русенски Лом и притоците и се разкриват окарстени варовици, разположени над речното легло на различни височини. По тях има следи от речни тераси, сухи пещери, въртопи, ями и др. релефни образувания.

- Низинна част
Характерна е за релефа край гр. Русе и на изток край р. Дунав, в землищата на селата Мартен, Сливо поле, Ряхово, Сандрово и Бръшлен. Особено обширна е Бръшленската низина. Низинната част в района на стопанството е оформена от старите легла на р. Дунав, в които реката е отложила наносни материали. Тези обширни заливни речни тераси сега са защитени от построените диги, и от блата са превърнати в плодородна земя. Върху горския фонд в този район са създадени най-производителните тополови и акациеви горски култури.

Към низинната част на река Дунав принадлежат и островите, които попадат в района на дейност на стопанството - Люляка, Мартен, Алеко, Мишка, Тилика, Малък Бръшлен, Батин и др. Техните брегови очертания постоянно се изменят от дунавските води. Всички острови се заливат при високи води. Повърхността им е равна, на места разкъсана от дълги водни ръкави. които през сезона на ниските води се превръщат в блата. Бреговите земи край р. Дунав и островите са подложени на постоянното действие на реката.

Основната част от площта на стопанството е разположена между 151 и 200 м надморска височина, включително. Превишенията на територията на стопанството са незначителни.
Най-високата точка на стопанството се намира над с. Церовец в подотдел "с" на  56-ти отдел (349 м н.в.). Най-ниската надморска височина е измерена на остров Малък Бръшлен – в подотдел „ж” на 232-ри отдел (17 м н.в). Средната надморска височина на дървопроизводителната площ е 127 м н.в.

Държавно ловно стопанство "Дунав" има изразено равнинен характер. Близо 60 % от площта на дървопроизводителната площ е заета от терени с равни и полегати наклони (от 0 до 10°), а едва 12.0 % - от стръмни и много стръмни терени. 

Тъй като облика на релефа в стопанството се дава от обширната льосова повърхнина, която е наклонена на север към р. Дунав 53.2 % от дървопроизводителната площ е разположена на северни, североизточни и северозападни изложения (

Хидроложките условия в района на дейност на Държавно ловно стопанство "Дунав" са сравнително добри. Хидрографската мрежа се очертава от водосборите на реките Русенски Лом, Бели Лом, Черни Лом и Малки Лом, и множеството суходолия, които се вливат в река Дунав.

- Река Дунав
Максималния месечен отток на р. Дунав е през месец май и е свързан с пролетното прииждане на реката (черешови води). Високите пролетни води заливат островите в района на стопанствеото и речните тераси до дигите. През някои години заливанията се задържат до месец август. Ледоходите през месеците март и април нанасят големи повреди на насажденията и горските култури от върби и тополи по бреговите земи. Високите води размиват и подриват бреговете и предизвикват срутвания. В долината на р. Дунав, от с. Мартен до с. Бръшлен и в най-западната част на стопанството, северозападно от с. Тръстеник, са построени диги за защита на крайбрежните земи от високите дунавски води. Построена е и напоителна система от помпени станции и канали, които коренно са променили хидроложките условия на района.

- Река Русенски Лом
Тя е най-голямата река, която пресича Държавно ловно стопанство "Дунав". Притокът и Черни Лом извира от предпланините на Източна Стара планина, северно от гр. Омуртаг. В района на стопанството навлиза при с. Табачка и се съединява с р. Бели Лом в землището на с. Щръклево. От тук нататък реката носи името Русенски Лом и се влива в р. Дунав при гр. Русе срещу остров Матей.

Река Русенски Лом и притоците й текат в дълбок до 100 м, силно меандриращ каньон. Склоновете им на места са заети от насаждения, горски култури и голи горски площи. Дебита на реката е непостоянен. Най-високите води са през месеците март и април, а най-ниските - през октомври. Леглото и има малък наклон - 1 до 2 градуса и по цялото протежение на поречието са образувани тесни лъки, залесени на места с тополи.
- Река Бели Лом
Тази река води началото си от връх "Канарата" на Разградските височини. В района на стопанството навлиза при гр. Ветово и тече в северозападна посока до съединяването си с р. Черни Лом. При село Нисово приема притока си река Малки Лом. Нейният дебит също е непостоянен.

- Суходолия

По-големите суходолия, които пресичат територията на стопанството са Тангьорово дере, Дълбоки дол, Табон дере, Даяма дере, Батмиш дол, Вълчето и др. Някои от тях, като Батмиш и Вълчето, се вливат направо в р. Дунав. Те са безводни почти през цялата година, но пролетно време събират влагата от околните плата.На места леглата им са залесени с тополови и акациеви култури, а по склоновете им се срещат главно церови насаждения.
Основните скали в района на дейност на Държавно ловно стопанство "Дунав" са изключително седиментни. Те са представени от варовици, песъчливи варовици, варовити мергели, льос, льосови глини и речни наноси с долнокредна, терциерна и кватернерна възраст. Цялата територия на стопанството попада в Дунавската плосконаслоена плоча. Моретата от Долна и Горна Креда на Мезозоя и на Терциера от Неозоя са оставили дебели наслаги.

 Варовици
В геоморфологично отношение най-отдолу лежат конгломерати и едрозърнести пясъчници. Над тях се намират варовити мергели, които преминават във варовити пясъчници и варовици от Баремския слой. Над Барема са се наслоили аптеките варовици от горните етажи на Долна Креда, от които са изградени стръмните склонове на речните корита на реките Русенски Лом, Бели Лом, Черни Лом и Малки Лом, и суходолията Вълчето, Батмиш и др. Най-горният пласт е от шуплест, но устойчив варовик.

Варовиците най-често са сивобелезникави или белезникави, здрави компактни скали. Характерни за тях са вертикалните и силно наклонени, дълбоко окарстени пукнатини. По бреговете на река Русенски Лом се разкриват огромни пещери, карстови каверни и въртопи. В основите на тези пукнатини и пещери, често бликат карстови извори. Разкритите аптеки варовици образуват поредица от отвесни скални образувания, които очертават веждата на платата край реката. Всички тези карстови образувания са изключително ценни като природни забележителности за страната и затова този район е определен за Природен парк "Русенски Лом".

 Льос

Льосът и льосовидните образувания припокриват варовиците. Мощността на льосовидния пласт е значителна, от 10 до 45 м. По механичен и химичен състав тази покривка е твърде хомогенна. Състои се от дребни кварцови пясъчници, примесени с фини глинести частици, слюди и др. В състава ѝ участва и варовикът, чието количество силно варира. Льосът има бледожълт цвят, вертикална цепителност и голяма порьозност, и водопропускливост. На много места, вследствие на ерозионните процеси, той е силно изтънял, деградирал и се е превърнал в глинясъл льос (льосова глина).
 Речни наноси (пясъци)
Холоценски наслаги (кватернер) в района на Държавно ловно стопанство "Дунав" са формирани край река Дунав - бреговата ивица от гр. Русе до с. Бръшлен, на изток. Това са фини дребнозърнести или едрозърнести пясъци и чакъли примесени със сиви до червеникави глини донесени от река Дунав в началото на Кватернера. Те са наслоени върху заливаемата тогава тераса на реката. От такива наноси са изградени и островите, които попадат в района на дейност на стопанството. Река Дунав и сега продължава да носи голямо количество наноси, които се отлагат върху сега съществуващата речна тераса и островите. Алувиални наслаги от кватернерен произход се срещат и по долините на реките Русенски Лом, Бели Лом и Черни Лом.

Климатични условия
Климатичните условия са решаващи за горскорастителното райониране и за формиране на отделните типове месторастения. Според климатичната класификация на Събев и Станев - "Климатични райони на България и техния климат" - 1963 год., територията на стопанството се намира в Умерено-континенталната климатична подобласт на Европейската континентална климатична област и обхваща Северния и Средния климатични райони на Дунавската хълмиста равнина.

Според горско-растителното райониране Н Р. България (по проф. Б. Захариев, проф. Виктор Донов и колектив) стопанството се намира в Мизийската горско-растителна област (М), подобласт Лудогорие (Л), в долния равнинно-хълмист и хълмисто-предпланински пояс на дъбовите гори (М-1), с подпояс на заливните и крайречни гори (0-600 м н.в. - М-1-1) и подпояс на равнинно-хълмистите дъбови гори (0-400 м н.в. - М-1-2).

Климатичната характеристика на района на стопанството е направена въз основа на анализ на метеорологичните елементи на климата (по данни от "Климатичните райони на България и техния климат"), Земиздат 1963 год. и "Климатичен атлас на Р. България”.

 Северен климатичен район на Дунавската хълмиста равнина
Северен климатичен район на Дунавската хълмиста равнина обхваща най-ниската част на Дунавската равнина, като южната му граница е на около 30-40 км от река Дунав. Теренът му се състои от доста широки речни долини и ниски, хълмисти и плоски възвишения между тях. Откритостта на Дунавската хълмиста равнина на север създава благоприятни условия за безпрепятствено нахлуване на студените континентални въздушни маси. Поради тези причини, в сравнение с другите ниски части на страната, зимата тук е най-студена, пролетта настъпва рано и е сравнително хладна, лятото е горещо, а есента е по-топла от пролетта. Средната температура за януари се движи между -1.5 и 2-5°С. Зимните застудявания обикновено са придружени от чести ветрове, с посока главно от североизток, а източно от гр. Русе се забелязва зачестяване на северните ветрове. Средната годишно скорост на вятъра е 2.3 м/сек. Сумата на валежите през зимния сезон е най-малка -35-120 мм. Снежната покривка е неустойчива, образува се към 5-10 декември и рядко се задържа дълго. Въпреки студената зима, благодарение на малката надморска височина и бързо нарастващия ден, пролетта настъпва рано. Характерни за нея са късните пролетни мразове, които се прекратяват едва към 18-20 април. Валежите през пролетта са малко по-големи от тези през зимата и достигат 135-170 мм. Най-топлия летен месец е юли, когато средната температура на въздуха е около 22-24°С. Валежите през този сезон са най-големи - 150-200 мм, но поради високите температури на въздуха, повърхностните слоеве на почвата (2-10 см) твърде често остават с много малко влага. Средно към 20-25 октомври температурата на въздуха спада под 10°С, а първите есенни мразове настъпват след 15 ноември. Сумата на валежите намалява и е около 115-145 мм. Вегетационният период е около 6-7 месеца. Резкият контраст между зимните и летните топлинни условия и режима на валежите характеризират климата в този район като подчертано континентален.
 Среден климатичен район на Дунавската хълмиста равнина
Средният климатичен район на Дунавската хълмиста равнина се простира успоредно на Северен климатичен район и обхваща южната част от поречието на река Русенски Лом и притоците ѝ. Теренът е по-издигнат и се характеризира с дълбоки речни корита, много стръмни скални брегове и платовидни възвишения. Зимните температурни условия не се отличават съществено от тези в северния климатичен район, тъй като между двата района няма климатична преграда. Средната януарска температура и около - 2.1°С, но под влияние на релефа, температурните условия са твърде различни. Температурите в речните долини са значително по-ниски отколкото в съседните издигнати места. Снежната покривка се образува в първите дни на декември, нестабилна е и в отделни периоди се задържа до няколко дни. Сумата на валежите е малка - 85-120 мм. Пролетта настъпва също сравнително рано. В началото на март температурата трайно се задържа над 5°С. Пролетните мразове са често явление, като тук те са особено опасни, защото се явяват и след започване на вегетационния период и нанасят значителни повреди главно на културите. Валежите през пролетта достигат 135-175 мм. Лятото е сравнително по-хладно, отколкото в северния район и средната температура на въздуха през месец юли е около 22.2°С. Летните валежи варират от 160 до 230 мм. По-голямата част от тях падат през първата половина на лятото. Първите есенни мразове настъпват към 15 октомври, а средно към 20 октомври, температурата устойчиво се задържа под 10°С. Сумата на валежите е около 115-150 мм. Преобладаващите ветрове са слаби и духат от североизток, но през зимата често духат и силни, студени ветрове. Средната годишно скорост на вятъра е 2.6 м/сек. Мъгли в района падат главно през есента и по-трайно се задържат в речните долини и понижения. В сравнение със северния климатичен район, характерна особеност на средния район е общата увеличение на валежите, което заедно с по-ниските летни температури създава благоприятни условия за овлажняване на почвата. Вегетационният период също е около 6-6.5 месеца и като се изключат късните пролетни мразове благоприятства развитието на горската растителност.
Климатичната характеристика и на двата района е благоприятна за развитието я естествена дървесна растителност. Вегетационният период е почти еднакъв, около 6-7 месеца. 

От характеристиката на климата, разгледан в отделните климатични райони, може да се направи връзка с горскорастителното разпределение на типовете горски месторастения и насажденията по пояси и подпояси.

М-I. Долен равнинно-хълмист и хълмисто-предпланински пояс на дъбовите гори /0 - 600 м н.в./

М-I-1. Подпояс на заливните и крайречни гори /0 - 600 м н.в./
Релеф - заливни тераси, алувиални низини и острови на р. Дунав.
Климат - средните годишни температури се колебаят между 11.6 и 12.7°С; средният брой на дните с температура по-висока от 10°С е между 204 и 216. Средната януарска температура е отрицателна - между - 1.6 и - 2.2°С. Средният годишен валеж варира от 505 до 610 мм, с максимум през юни и минимум през март. Снежната покривка се задържа от 43 до 62 дни. Продължителността на вегетационния период е 6 - 7 месеца.
Почви - в основната си част, подпоясът е зает от алувиални и ливадно-блатни почви, образувани от наноси.

Състав - горите са представени предимно от естествени върбови насаждения и тополови култури, като единично се срещат и култури от акация и американски ясен.

М-1-2. Подпояс на равнинно-хълмистите дъбови гори /0 —400 м н.в./
Релеф - равнинно-хълмист терен с разчленени плата, падини и стръмни
склонове на реки и суходолия.

Климат - средните годишни температури се колебаят между 10.6 и 11.7°С. Средният брой на дните с температура по-висока от 10°С е между 194 и 210. Средната януарска температура е отрицателна - между - 0.3 и - 3.2°С. Средният годишен валеж варира от 493 до 661 мм, с максимум през юни и минимум през февруари или март. Снежната покривка се задържа от 41 до 63 дни. Продължителността на вегетационния период е 6 - 6.5 месеца.

Почви - подпоясът на дъбовите гори е зает от сива горска почва с трите й подтипа - светла, сива и тъмносива, и от излужени черноземи.

Състав - Горите са предимно чисти от цер, по-рядко смесени с благун и зимен дъб. По склоновете се срещат смесени гори от липа, ясен, клен, габър, дъбове и др. На победните месторастения най-често се срещат по нископродуктивни видове - келяв габър, мъждрян, космат дъб и др. Създадените горски култури са предимно от акация, сребролистна липа в комбинация с червен дъб, ясен, шестил, клен и др., или тополи в недобро състояние.


2. Видове природни бедствия
За територията на ТП ДЛС „Дунав“ съществуват рискове от възникване на следните природни бедствия, вкл. природни нарушения, които имат пряка връзка с и/или въздействие върху горските територии и горскостопанските дейности:
а) наводнения и порои – рядко срещащо се явление;
     б) горски пожари – ежегодно се изготвя годишен план за защита на горските територии от пожари;
в) природни нарушения от абиотични и биотични фактори (напр. засушаване, силни ветрове, снеговалежи и каламитети).
3. Оценка на риска от възникване на природни бедствия и мерки за намаляване и/или смекчаване на очакваните негативни въздействия
3.1 Риск от наводнения и порои

Наводненията са естествени природни явления, които не могат да бъдат избегнати. За нашата страна те се определят като най-значимото природно бедствие, нанесло щети за стотици милиони левове само през последните няколко години. Наред с пораженията, които нанасят, наводненията като естествен природен феномен играят важна роля за поддържане на баланса в природата. Те са важен екологичен фактор за поддържане на водните екосистеми. За разлика от другите природни бедствия наводненията се поддават в значителна степен на прогнозиране както по отношение на възникването и разпространението им, така и по отношение на възможните последици. Независимо, че те са естествени явления, появата им в голяма степен се повлиява от човешката дейност и намесата на човека в природните процеси. наводненията са често срещани явления за нашата страна, които причиняват големи щети, както в населените райони, така и в промишлени територии и земеделски земи. Съгласно класификациите те биват: наводнения от речни и морски разливи; поройни наводнения; наводнения от авария и неправилно управление на хидротехнически съоръжения и наводнения причинени от преднамерени действия.

По-големите водни течения, минаващи през територията на държавното ловно стопанство са:

- Река Дунав – Максималния месечен отток на р. Дунав е през месец май и е свързан с пролетното прииждане на реката (черешови води). Високите пролетни води заливат островите в района на стопанствеото и речните тераси до дигите. През някои години заливанията се задържат до месец август. Ледоходите през месеците март и април нанасят големи повреди на насажденията и горските култури от върби и тополи по бреговите земи. Високите води размиват и подриват бреговете и предизвикват срутвания. В долината на р. Дунав, от с. Мартен до с. Бръшлен и в най-западната част на стопанството, северозападно от с. Тръстеник, са построени диги за защита на крайбрежните земи от високите дунавски води. Построена е и напоителна система от помпени станции и канали, които коренно са променили хидроложките условия на района.

- Река Русенски Лом - Тя е най-голямата река, която пресича Държавно ловно стопанство "Дунав". Притокът и Черни Лом извира от предпланините на Източна Стара планина, северно от гр. Омуртаг. В района на стопанството навлиза при с. Табачка и се съединява с р. Бели Лом в землището на с. Щръклево. От тук нататък реката носи името Русенски Лом и се влива в р. Дунав при гр. Русе срещу остров Матей.

Река Русенски Лом и притоците й текат в дълбок до 100 м, силно меандриращ каньон. Склоновете им на места са заети от насаждения, горски култури и голи горски площи. Дебита на реката е непостоянен. Най-високите води са през месеците март и април, а най-ниските - през октомври. Леглото и има малък наклон - 1 до 2 градуса и по цялото протежение на поречието са образувани тесни лъки, залесени на места с тополи.
- Река Бели Лом -Тази река води началото си от връх "Канарата" на Разградските височини. В района на стопанството навлиза при гр. Ветово и тече в северозападна посока до съединяването си с р. Черни Лом. При село Нисово приема притока си река Малки Лом. Нейният дебит също е непостоянен.


Както всяка една дейност, така и горскостопанските дейности могат да окажат негативно въздействие върху честотата, разпространението и степента на въздействие на наводненията и пороите. Такива дейности могат да бъдат:

· Извеждане на сечи с висока интензивност във водосбора на реките и пороите, които биха довели до намаляване на склопеността и пълнотата на насажденията;

· Намаляване на лесистостта на територията;

· Попадане на остатъци от сечта и други отпадъци при горскостопанските дейности във водните течения;

· Неадекватни мерки за опазване на водите;

· Нарушаване целостта на защитните съоръжения (диги) при горскостопанските дейности

· Други.

В „План за управление на риска от наводнения в Дунавския район за басейново управление 2016 – 2021 г.“ - 2016 г. по отношение на горите е посочен като фактор и чувствителен елемент за увеличаване риска от наводнения „потенциалната загуба на гори, тъй като тяхното регулиращо въздействие върху оттока е осезателно“, но в района на ДЛС Дунав не се наблюдава намаляване на залесените територии, както и намаляване способността на горите изпълняват своите водорегулиращи и водозащитни функции и за да се гарантира за в бъдеще това, както и за запазване на водните обекти и крайречни зони, в „Държавно ловно стопанство Дунав“ са въведени следните мерки при управление на горите, които да доведат до намаляване на риска от и/или за смекчаване на негативните въздействия от наводнения и порои, както върху горската инфраструктура и съоръжения, така и върху населените места и инфраструктурни обекти: 

· Пресичането на водни течения се свежда до възможния минимум;

· Пресичането на водни течения се планира преди започване на дейностите и се указва на съответните карти;

· Когато се налага пресичане на водни течения се изграждат защитни съоръжения (напр. мостове, дървени скари, каменна облицовка на дъното и др.) или се поставят тръби;

· Пресичането на водни течения е перпендикулярно на течението;

· Нови пътища не се строят в речните корита. Съществуващите пътища в речните корита се затварят и не се използват;

· Горските и извозните пътища в ниските части на долините са възможно най-отдалечени от водните течения;

· Водостоците се проектират по начин, който не пречи на миграцията на рибата, не формират бързи течения или речни легла, неподходящи за рибата;

· Дренажните канали не се заустват в естествени водни течения. Когато това е неизбежно, се инсталират шахти за улавяне на почвените частици, които редовно се почистват.

· Машините за дърводобив и транспорт на дървесина не трябва да навлизат във водните течения, освен на определените и проектирани за целта места за пресичане;

· Не се извършва извоз на дървесина и преминаване на транспортни средства по протежение на водни течения или речни корита. В случаите, когато няма друга технологична възможност, това се позволява след одобрение на директора на ДЛС Дунав, като в края на извозния път във водното течение се изгражда шахта за улавяне на почвените частици, която се почиства периодично;

· Остатъци от сечта (клони, връшки и др.) не се складират в и в непосредствена близост до постоянни и непостоянни водни течения и водни тела. Остатъци от сечта, попаднали във водното течение или речното легло, се отстраняват своевременно;

· Не се създават бариери на водни течения, потоци и рибни проходи;

· Временни складове за дървесина не се изграждат в/върху постоянни водни течения.

За опазване на водните ресурси и крайречните зони, по протежение на всички постоянни водни течения и водни тела се формират буферни зони с ширина не по-малко от 15 м. (не се отнася за горските плантации), където:

· Не се извършва дърводобив или той е с интензивност до 5% от запаса на дървостоя в буферната зона;

· Дърводобивните дейности в буферната зона не трябва да създават отворени пространства с диаметър по-голям от 10 м;

· Мъртвите и умиращи дървета в буферната зона се отстраняват само при опасност за живота и здравето на хората или създават предпоставки за намаляване на проводимостта на водното течение;

· Да се използват лесовъдски системи, осигуряващи постоянно покритие на горските територии с гора;
· Да се осигури наличие на най-малко 20 м3 мъртва дървесина, която е и важен фактор при регулиране на водния оток и възобновяването на високопланинските насаждения;
· Пълнотата на насажденията във водосбора да не намалява под 0.5, но и да не е по-висока от 0.8, тъй като се увеличава процента на евапотранспирация;
· Забрана за използване на голи сечи;
· Зоните в непосредствена близост до водоизточниците изискват повече внимание, минимално нарушаване на земната повърхност при извоз на дървесина, дърводобив с много ниска интензивност или липса на такъв.
· Използват се технологични схеми и техника, осигуряващи минимално нарушаване на земната повърхност при извоз на дървесина;
· След прекратяване на стопанските дейности се извършва рехабилитация на нарушените терени (напр. извозни горски пътища).
3.2 Риск от пожари


Ежегодно, преди определяне на пожароопасния сезон за съответната година, се разработва годишен план за защита на горските територии от пожари и план за действие при гасене на пожари в горски територии в съответствие с изискванията на НАРЕДБА № 8 от 11.05.2012 г. за условията и реда за защита на горските територии от пожари.

Специфичните мерки и мероприятия, заложени в годишния план за защита на горските територии от пожари, са следните:
1. Да не се разрешава изгарянето на растителните остатъци без съгласуване с РС „ПБЗН”;
2. Да се изпълняват предвидените мероприятия по противопожарното устройство на горите съгласно горскостопанския план;
3. Да се определят пожароопасните райони в горските територии на ТП ДЛС Дунав и да се набележат необходимите мероприятия за тяхното пожарообезопасяване. За изпълнението на същите се определят отговорници със заповед.

4. В пожароопасните горски площи да се осигури направата на необходимите противопожарни мероприятия предвидени по ГСП – поддръжка на стари минерализовани ивици.

5. Да се поддържат в изправност старите и поставят при необходимост нови противопожарни табла като същите  се дооборудват с инвентар за гасене.

6. Да се обозначат и почистят от суха тревна растителност местата в ТП ДЛС  Дунав интензивно посещавани от туристи и излетници. В районите определени със заповед от кметовете на общините допълнително да бъдат поставени предупредителни табели.

7. Да се осигури постоянно дежурство в работните и почивните дни на служителите от ТП „ДЛС Дунав”. Автомобилите да бъдат снабдени с необходимите средства за гасене – лопати, тупалки, брадви, гръбни пръскачки и други. За целта да се изготвят месечни графици.

8. Да бъдат сключени договори с кмета на общините за ползване на допълнителна техника при гасенето на сложни и масирани пожари.

3.3 Риск от природни нарушения от абиотични и биотични фактори (напр. засушаване, силни ветрове, снеговалежи, заледявания и каламитети).
Оценката е изготвена на база данните и заключенията от Програма от мерки за адаптиране на горите в Република България и смекчаване на негативното влияние на климатичните промени върху тях, 2011.

Съгласно климатичните сценарии разработени в Програмата от мерки за адаптиране на горите, в бъдеще се очаква процесите на засушаване да стават по-интензивни, очаква се горите да са подложени на все по-сериозен воден дефицит, като се предвиждат по-лоши да бъдат последствията за тези от тях, които се намират в долният лесорастителен пояс.
Глобалните климатични промени създават предпоставки за нарастване на уврежданията в горите и от урагани, смерчове и други абиотични въздействия, като изследвания на различни автори показват значителен ръст на тези явления, както и ръст нанесените щети в горските територии. В България горите, най-вече в планинските райони на страната, са застрашени от риск от възникване на смерчове, също така въздействие и щети нанасят през годините и отделни локални снеговали, снеголоми, ледовали и ледоломи. Характерното за тези явления е, че те не могат да бъдат прогнозирани, но в условията на климатични промени се очаква увеличение на тяхната честота и интензивност.


Всички тези промени в климата, в честотата на възникване на природни нарушения най-вероятно би довело до отслабване на горските екосистеми, което е предпоставка и повишение на тяхната уязвимост към нападение от различни насекомни вредители и други патогени, с което ще се окаже комплексно въздействие върху здравословното състояние на горите. 


Горските територии на ТП ДЛС „Дунав“ попадат именно в долният лесорастителен пояс, съгласно Програмата от мерки, районът на разпространението им е точно на границата между двете зони, които ще бъдат най-силно повлияни от климатините промени, както по отношение на водният дефицит, така също по отношение свойства на горските почви, на биологичното разнообразие и биологичната продуктивност на горските екосистеми.


Горскостопанските дейности, които могат да доведат до увеличаване на степента на въздействие на природните нарушения върху горските екосистеми са: неправилни и/или липсващи отгледни лесокултурни мероприятия; неправилно извършена подготовка на почвата за залесяване; неправилен избор на дървесен вид за залесяване; неправилни и/или липсващи отгледни сечи, които могат да влошат механичната и колективна устойчивост на насажденията; възобновителни сечи, които не подобряват и/или нарушават механичната устойчивост на насажденията, неподходяща структура на окрайнина на гората или лесозащитните пояси, неправилно проведен и/или неточен мониторинг на здравословното състояние на горите и  др.

За да се смекчи въздействието на природните нарушения върху горите са дефинирани следните мерки:
· Прилагане на отгледни сечи с интензивност, гарантираща оптимална склопеност, по-добра устойчивост и по-висока продуктивност;

· Запазване и разширяване на смесения характер и разновъзрастна структура на горите за подобряване на устойчивостта им;

· Избор на по-подходящи и по-адаптирани дървесни видове при залесяване с оглед на настъпващите климатични промени;

· Своевременно превръщане на издънковите гори в семенни с цел повишаване на тяхната устойчивост и подобрение на хидрологичната им ефективност;
· Реконструкция и поддържане на съществуващите полезащитни горски пояси;

· Запазване и опазване на редките, единично срещащи се и горскоплодните дървета;

· Навременно отстраняване на загиващата дървесина с цел избягване на вторични каламитети, като се оставя необходимият екологичен минимум на биотопна дървесина в насажденията;

· Извършване на постоянни фитосанитарни обследвания;

Изготвил:

Гр. Русе





                        / инж. А.Косев /

